
Ettepanek pankrotimenetluse läbiviimiseks avaliku uurimisena Raudpuit OÜ (16500408) suhtes

Tartu Maakohtu menetluses on tsiviilasi 2-26-12995 Raudpuit OÜ avaldus pankroti väljakuulutamiseks (menetlusdokumendid nähtavad e-toimiku kaudu). Kohus määras 17.08.2026.a määrusega PankrS § 30 lg 1 alusel pankrotiavalduse menetluse raugemise vältimiseks deposiidina makstava summa suuruseks 2000 eurot ja maksmise tähtajaks 14 päeva teate avaldamisest väljaandes Ametlikud Teadaanded. Ükski huvitatud isik ei ole deposiiti maksnud. Käesolevalt on välja kujunenud PankrS § 29 lg-s 1 nimetatud raugemise olukord.
Võlgniku võlausaldaja Birkendia OÜ teatas kohtule, et tema valduses olevad tõendid viitavad sellele, et võlgnikul on vara olemas, kuid see on äriühingust välja viidud lähikondsele (nt kinnisvara, vallasvara, nõudeõigused). Vara on pankrotimenetluses tagasivõidetav. PankrS §-st 28 ja ÄS § 180 lg-st 51 lähtuvalt esineb alus nõuete esitamiseks juhatuse liikmete vastu. Võlausaldaja märkis ka, et võlgniku osakapitali sissemakse on tasumata ja see nõue kuulub pankrotivara hulka. Võlausaldaja seisukoht ja tõendid on nähtavad e-toimiku kaudu.
PankrS § 19211 lg 1 ja 2 ning § 30 lg 5 kohaselt teeb kohus maksejõuetuse teenistusele ettepaneku pankrotimenetluse läbiviimiseks avaliku uurimisena, kui juriidilisest isikust võlgnikul ei jätku pankrotimenetluse läbiviimiseks raha ja keegi ei ole tasunud § 30 kohaselt menetluskulude katteks deposiiti. Ettepaneku saamisel võib maksejõuetuse teenistus teha kohtule põhjendatud avalduse pankrotimenetluse läbiviimiseks avaliku uurimisena, kui muul juhul pankrotiavalduse menetlus PankrS § 29 alusel raugeks. 

Arvestades eeltoodut teeb kohus maksejõuetuse teenistusele ettepaneku otsustada avalduse esitamine või esitamata jätmine Raudpuit OÜ pankrotimenetluse läbiviimiseks avaliku uurimisena hiljemalt 08.10.2026.

Lugupidamisega

/Allkirjastatud digitaalselt/

Kristi Tooming
kohtujurist



Digidokumendid saata: tmkjogeva.menetlus@kohus.ee.
Info saamine:
-	istungisekretäri telefonil 776 2241, e-mail: pille.kaarepere@kohus.ee; 
-	kohtu kantselei üldtelefonil 620 0100, e-mail: tartumk.info@kohus.ee.

Aadress: Suur 1, Jõgeva, 48306; registrikood: 74001966; telefon: 620 0100;  e-post:  tmkjogeva.menetlus@kohus.ee 
Lisainfo: www.kohus.ee

